Publication: Magyar Közlöny
Issue: MK-2009-170 (Year: 2009, Number: 170)
Era: 2004-2010
Section: A B. Függelék B/8. számú melléklete a 6/1990. (IV.12.) KöHÉM rendelethez1
Paragraph Index: 1267

(3) A II. Rész B. 14. pontja szerint meghatározott kivételek alá tartozó segédmotoros kerékpárok kivételével. IV. Rész HÁROM- és NÉGYKEREKŰ SEGÉDMOTOROS KERÉKPÁROKRA VONATKOZÓ ELŐÍRÁSOK 1. A háromkerekű segédmotoros kerékpárokat a következő világító- és fényjelző berendezésekkel kell felszerelni: 1.1. tompított fényszóró; 1.2. első helyzetjelző lámpa; 1.3. hátsó helyzetjelző lámpa; 1.4. hátsó nem háromszögű fényvisszaverő; 1.5. pedál-fényvisszaverő, amennyiben a háromkerekű segédmotoros kerékpár pedállal van ellátva; 1.6. féklámpa; 1.7. irányjelző lámpák zárt felépítményű háromkerekű segédmotoros kerékpárokra. 2. Ezenkívül a háromkerekű segédmotoros kerékpár felszerelhető a következő világító- és fényjelző berendezésekkel: 2.1. távolsági fényszóró; 2.2. irányjelző lámpa zárt felépítmény nélküli háromkerekű segédmotoros kerékpárokhoz; 2.3. hátsó rendszámtáblát megvilágító lámpa; 2.4. oldalsó nem háromszögű fényvisszaverő; 2.5. ködfényszóró; 2.6. hátsó ködlámpa; 2.7. hátrameneti lámpa; 2.8. elakadásjelző. 3. Az 1. és 2. pontban felsorolt világító- és fényjelző berendezést a következő 6. pont idevágó rendelkezéseinek megfelelően kell felszerelni. 4. Az 1. és 2. pontban felsoroltakon kívül más világító- és fényjelző berendezés felszerelése nem megengedett. 5. Az 1. és 2. pontban említett és a motorkerékpárokra a B/12. melléklet alapján típusjóváhagyott, valamint az M1 és N1 kategóriájú gépkocsikra vonatkozó A. Függelék A/21., A/22., A/23., A/24., A/25., A/26., A/28. vagy A/29. melléklete alapján típusjóváhagyott világító és fényjelző berendezések használata segédmotoros kerékpárokon is megengedett. 6. KÜLÖNLEGES FELSZERELÉSI ELŐÍRÁSOK 6.1. Távolsági fényszórók 6.1.1. Száma: egy vagy kettő. Olyan háromkerekű segédmotoros kerékpároknál azonban, amelyek legnagyobb szélessége az 1 300 mm-t meghaladja, két távolsági fényszóró kötelező. 6.1.2. Elrendezési vázlat: nincs különleges előírás. 6.1.3. Elhelyezés 6.1.3.1. Szélességben: – egy független távolsági fényszóró felszerelhető egy másik első lámpa fölé, alá vagy mellé. Amennyiben ezek a lámpák egymás felett vannak, akkor a távolsági fényszóró vonatkoztatási pontjának a jármű hosszanti középsíkjában kell lennie, ha pedig egymás mellett, akkor vonatkoztatási pontjaiknak a jármű hosszanti középsíkjára szimmetrikusan kell elhelyezkedniük, – egy másik első lámpával kölcsönösen egymásba épített távolsági fényszórót úgy kell felszerelni, hogy vonatkoztatási pontja a jármű hosszanti középsíkjában legyen. Ha azonban a jármű, a távolsági fényszóró mellett elhelyezett független tompított fényszóróval is fel van szerelve, ezek vonatkoztatási pontjainak a jármű hosszanti középsíkjára szimmetrikusan kell elhelyezkedniük, – két távolsági fényszórót, amelyek közül az egyik vagy mindkettő egy másik első lámpával van egymásba építve, úgy kell felszerelni, hogy vonatkoztatási pontjaik a jármű hosszanti középsíkjára szimmetrikusan helyezkedjenek el. 6.1.3.2. Hosszirányban: a jármű elején. Ez az előírás akkor teljesül, ha a jármű vezetőjét a kisugárzott fény nem zavarja sem közvetlenül, sem közvetetten a visszapillantó tükörből, illetve a jármű egyéb visszaverő felületén tükröződve. 6.1.3.3. Egy független távolsági fényszóró esetén a világítófelület széle és a tompított fényszóró világítófelületének széle közötti távolság fényszórópáronként nem lehet nagyobb mint 200 mm. 6.1.4. Geometriai láthatóság A világítófelület láthatóságát biztosítani kell egy olyan tartományon belül, amelyet a világítófelület kontúrvonalából kiinduló és a fényszóró vonatkoztatási tengelyével legalább 5°-os szöget képező alkotók határolnak, még azokban a zónákban is, amelyek a szóban forgó megfigyelési irányban nem tűnnek megvilágítottnak. A geometriai láthatósági szög csúcspontjának a világítófelületnek a távolsági fényszóró lencséjének homokfelületét érintő keresztirányú síkon vett vetületeit kell tekinteni. 6.1.5. Irányítás: előre. Elfordulhat a kormányzási szöggel együtt. 6.1.6. Csoportosítható a tompított fényszóróval és az első helyzetjelző lámpával. 6.1.7. Más lámpával nem kombinálható. 6.1.8. Kölcsönösen egymásba építhető a következő lámpákkal: 6.1.8.1. tompított fényszóró; 6.1.8.2. első helyzetjelző lámpa. 6.1.9. Elektromos kapcsolás A távolsági fényszórók csak egyidejűleg bekapcsolhatók lehetnek. A tompítottról távolsági fényre történő átváltásnál az összes távolsági fényszórónak világítania kell. A távolsági fényről tompítottra történő átváltásnál az összes távolsági fényszórónak egyszerre kell kikapcsolódnia. A tompított fényszórók távolsági fényszórókkal együtt is égve maradhatnak. 6.1.10. Bekapcsolás-visszajelző lámpa: választható. Kék színű, nem villogó visszajelző lámpa. 6.2. Tompított fényszórók 6.2.1. Száma: egy vagy kettő. Olyan háromkerekű segédmotoros kerékpár esetén azonban, amelynek legnagyobb szélessége meghaladja az 1 300 mm-t, két tompított fényszóró az előírás. 6.2.2. Elrendezési vázlat: nincs különleges előírás. 6.2.3. Elhelyezés 6.2.3.1. Szélességben: – egy független tompított fényszóró felszerelhető egy másik első lámpa fölé, alá vagy mellé. Amennyiben ezek a lámpák egymás fölött vannak, akkor a tompított fényszóró vonatkoztatási pontjának a jármű hosszanti középsíkjában kell lennie, ha pedig egymás mellett van, akkor vonatkoztatási pontjaiknak a jármű hosszanti középsíkjára szimmetrikusan kell elhelyezkedniük, – egy másik első lámpával kölcsönösen egymásba épített tompított fényszórót úgy kell felszerelni, hogy vonatkoztatási pontja a jármű hosszanti középsíkjában legyen. Ha azonban a jármű el van látva egy független távolsági fényszóróval is, amely a tompított fényszóró mellett van elhelyezve, akkor vonatkoztatási pontjaiknak a jármű hosszanti középsíkjára szimmetrikusan kell elhelyezkedniük, – két tompított fényszórót, amelyek közül az egyik vagy mindkettő egy másik első lámpával van kölcsönösen egymásba építve, úgy kell felszerelni, hogy vonatkoztatási pontjaik a jármű hosszanti középsíkjára szimmetrikusan helyezkedjenek el. Két tompított fényszóróval ellátott jármű esetén: – a világítófelületnek a jármű hosszanti középsíkjától legtávolabbi szélei legfeljebb 400 mm-re lehetnek a szélességében legkülső ponttól, – a világítófelület belső széleinek egymástól való távolsága legalább 500 mm. Ez a távolság 400 mm-re csökkenthető, ha a jármű legnagyobb szélessége 1 300 mm-nél kevesebb. 6.2.3.2. Magasságban: a talaj felett legalább 500 mm és legfeljebb 1 200 mm-re. 6.2.3.3. Hosszirányban: a jármű elején. Ez az előírás akkor teljesül, ha a jármű vezetőjét a kisugárzott fény nem zavarja sem közvetlenül, sem közvetetten a visszapillantó tükörből, illetve a jármű egyéb visszaverő felületen tükröződve. 6.2.4. Geometriai láthatóság Ezt a II. Rész A. 10. pontjában megadott α és β szögek határozzák meg: α = 15° felfelé és 10° lefelé; β = 45° balra és jobbra egyetlen tompított fényszóró esetén; 45° kifelé és 10° befelé két tompított fényszóró esetén. 6.2.5. Irányítás: előre. Elfordulhat a kormányzási szöggel együtt. 6.2.6. Csoportosítható a távolsági fényszóróval és az első helyzetjelző lámpával. 6.2.7. Más lámpával nem kombinálható. 6.2.8. Kölcsönösen egymásba építhető a távolsági fényszóróval és az első helyzetjelző lámpával. 6.2.9. Elektromos kapcsolás A tompított fényre történő átkapcsoláskor a távolsági fénynek egyidejűleg ki kell aludnia, míg a tompított fény a távolsági fénnyel együtt bekapcsolva maradhat. 6.2.10. Bekapcsolás-visszajelző lámpa: választható. Zöld színű nem villogó visszajelző lámpa. 6.2.11. Egyéb követelmény: nincs. 6.3. Irányjelző lámpák 6.3.1. Száma: oldalanként kettő. 6.3.2. Elrendezési vázlat: két irányjelző lámpa elöl és két irányjelző lámpa hátul. 6.3.3. Elhelyezés 6.3.3.1. Szélességben: – a világítófelületnek a jármű hosszanti középsíkjától legtávolabbi szélei legfeljebb 400 mm-re lehetnek a jármű legkülső pontjától, – a világítófelületek belső széleinek egymástól mért távolsága legalább 500 mm, – az irányjelző lámpa és a hozzá legközelebbi tompított fényszóró közötti legkisebb távolság: • 75 mm, ha az irányjelző minimális fényereje 90 cd, • 40 mm, ha az irányjelző minimális fényereje 175 cd, • 20 mm, ha az irányjelző minimális fényereje 250 cd, • ≤ 20 mm, ha az irányjelző minimális fényereje 400 cd. 6.3.3.2. Magasságban: legalább 350 mm és legfeljebb 1 500 mm a talajszint felett. 6.3.4. Geometriai láthatóság Vízszintes szög: lásd 2. alfüggelék. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha a lámpák 750 mm-nél kisebb magasságban vannak elhelyezve. 6.3.5. Irányítás Az első irányjelző lámpák elfordulhatnak a kormányzási szöggel együtt. 6.3.6. Egy vagy több lámpával csoportosítható. 6.3.7. Más lámpával nem kombinálható. 6.3.8. Nem építhető kölcsönösen egymásba másik lámpával. 6.3.9. Elektromos kapcsolás Az irányjelző lámpáknak más lámpáktól függetlenül kell kapcsolódniuk. A jármű azonos oldalán lévő összes irányjelző lámpa ki- és bekapcsolásának ugyanazzal a kapcsolóval kell történnie. 6.3.10. Működés-visszajelző lámpa: választható. Ez lehet optikai vagy akusztikus, vagy mindkettő. Ha optikai, akkor minden normál vezetési testtartásból látható zöld villogó fénynek kell lennie. Ennek az egyik irányjelző lámpa üzemzavara esetén ki kell aludnia, vagy villogás nélkül kell folyamatosan égnie, vagy a villogás gyakoriságának kell egyértelműen változni. Ha a visszajelző akusztikusan működik, akkor ennek jól hallhatónak kell lennie, és az optikai működés-visszajelzővel megegyező működési tulajdonságokat kell mutatnia. 6.3.11. Egyéb követelmény A következő jellemzők mérése során az áramfejlesztő generátor csak a motor és a világítókészülékek működtetéséhez szükséges áramköröket táplálhatja. 6.3.11.1. A villogó jelzés bekapcsolását követően a lámpáknak legfeljebb egy másodperc múlva fel kell gyulladniuk, majd ezt az első lámpa kialvásának legfeljebb másfél másodperc múlva kell követnie. 6.3.11.2. Minden olyan járműnél, amelynek irányjelző lámpái egyenárammal működnek: 6.3.11.2.1. a villogási frekvenciának percenként 90 ± 30-nak kell lennie; 6.3.11.2.2. a jármű azonos oldalán lévő irányjelző lámpáknak azonos fázisban és frekvenciával kell villogniuk. 6.3.11.3. Minden olyan járműre, amelynek irányjelző lámpái váltóárammal működnek – ha a motor fordulatszáma a maximális sebességhez tartozó fordulatszám 50 és 100 %-a között van –, a következők vonatkoznak: 6.3.11.3.1. a villogási frekvenciának percenként 90 ± 30-nak kell lennie; 6.3.11.3.2. a jármű azonos oldalán lévő irányjelző lámpák villoghatnak egyidejűleg vagy váltakozva. Az 1. alfüggelékben meghatározott zónákon belül az első lámpák nem látszódhatnak hátulról, a hátsó lámpák pedig elölről. 6.3.11.4. Minden olyan járműre, amelynek irányjelző lámpái váltóárammal működnek – ha a motor fordulatszáma a gyártó által megadott üresjárati fordulatszám és a maximális sebességhez tartozó fordulatszám 50 %-a között van –, a következők vonatkoznak: 6.3.11.4.1. a villogási frekvenciának a 90 + 30 és a 90 – 45 per perc tartományban kell lennie; 6.3.11.4.2. a jármű azonos oldalán lévő irányjelző lámpák villoghatnak egyidejűleg vagy váltakozva. Az 1. alfüggelékben meghatározott zónákban az első lámpák nem látszódhatnak hátulról, a hátsó lámpák pedig elölről. 6.3.11.5. Az egyik irányjelző lámpa – nem rövidzárlatból eredő – üzemzavara esetén a többi lámpának tovább kell villognia, illetve folyamatosan világítania, azonban a villogási frekvencia eltérhet az előírt frekvenciától. 6.4. Féklámpák 6.4.1. Száma: egy vagy kettő. 1 300 mm teljes szélesség feletti háromkerekű segédmotoros kerékpároknál azonban két féklámpa van előírva. 6.4.2. Elrendezési vázlat: nincs különleges előírás. 6.4.3. Elhelyezés 6.4.3.1. Szélességben: A vonatkoztatási pontnak a jármű hosszanti középsíkjában kell lennie, ha csak egy féklámpa van, két féklámpa esetén ezek vonatkoztatási pontjainak a jármű hosszanti középsíkjára szimmetrikusan kell elhelyezkedniük. Két hátsó kerékkel rendelkező járművek esetén a két lámpa közötti távolságnak legalább 600 mm-nek kell lennie. Ez a távolság 400 mm-re csökkenthető, ha a jármű legnagyobb szélessége kevesebb mint 1 300 mm. 6.4.3.2. Magasságban: legalább 250 mm és legfeljebb 1 500 mm a talajszint felett. 6.4.3.3. Hosszirányban: a jármű hátulján. 6.4.4. Geometriai láthatóság Vízszintes szög: 45° balra és jobbra. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha az irányjelző lámpa 750 mmnél kisebb magasságban van elhelyezve. 6.4.5. Irányítás: hátrafelé. 6.4.6. Csoportosítható egy vagy több hátsó lámpával. 6.4.7. Más lámpával nem kombinálható. 6.4.8. Kölcsönösen egymásba építhető a hátsó helyzetjelző lámpával. 6.4.9. Elektromos kapcsolás: fel kell gyulladnia, ha legalább az egyik üzemi féket működtetik. 6.4.10. Bekapcsolás-visszajelző lámpa: nem megengedett. 6.5. Első helyzetjelző lámpák 6.5.1. Száma: egy vagy kettő. 1 300 mm teljes szélesség feletti háromkerekű segédmotoros kerékpároknál azonban két első helyzetjelző lámpa van előírva. 6.5.2. Elrendezési vázlat: nincs különleges előírás. 6.5.3. Elhelyezés 6.5.3.1. Szélességben: – egy független első helyzetjelző lámpa felszerelhető egy másik első lámpa fölé, alá vagy mellé. Amennyiben ezek a lámpák egymás fölött vannak, akkor az első helyzetjelző lámpa vonatkoztatási pontjának a jármű hosszanti középsíkjában kell lennie, ha pedig egymás mellett vannak, akkor vonatkoztatási pontjaiknak a jármű hosszanti középsíkjára szimmetrikusan kell elhelyezkedniük, – másik első lámpával kölcsönösen egymásba épített egyetlen hátsó helyzetjelző lámpát úgy kell felszerelni, hogy vonatkoztatási pontja a jármű hosszanti középsíkjában helyezkedjen el, – két első helyzetjelző lámpát, amelyek közül az egyik vagy mindkettő egy másik első lámpával van kölcsönösen egymásba építve, úgy kell elhelyezni, hogy vonatkoztatási pontjaik a jármű hosszanti középsíkjára szimmetrikusan helyezkedjenek el. Két első helyzetjelző lámpával ellátott jármű esetén: – a világítófelület a jármű hosszanti középsíkjától legtávolabbi széle legfeljebb 400 mm-re lehet a járműszélesség legkülső pontjától, – a világító felületek belső széleinek egymástól legalább 500 mm-re kell lenniük. E távolság 400 mm-re csökkenthető, ha a jármű legnagyobb szélessége 1 300 mm-nél kisebb. 6.5.3.2. Magasságban: legalább 350 mm és legfeljebb 1 200 mm a talaj felett. 6.5.3.3. Hosszirányban: a jármű elején. 6.5.4. Geometriai láthatóság Vízszintes szög: 80° jobbra és balra egyetlen első helyzetjelző lámpa esetén; 80° kifelé és 45° befelé két első helyzetjelző lámpa esetén. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha az irányjelző lámpa 750 mmnél kisebb magasságban van elhelyezve. 6.5.5. Irányítás: előre. Elfordulhat a kormányzási szöggel együtt. 6.5.6. Csoportosítható minden egyéb első lámpával. 6.5.7. Kölcsönösen egymásba építhető minden más első lámpával. 6.5.8. Elektromos kapcsolás: nincs különleges előírás. 6.5.9. Bekapcsolás-visszajelző lámpa: választható. Zöld színű, nem villogó visszajelző lámpa. 6.5.10. Egyéb követelmény: nincs. 6.6. Hátsó helyzetjelző lámpák 6.6.1. Száma: egy vagy kettő. 1 300 mm teljes szélesség feletti háromkerekű segédmotoros kerékpároknál azonban két hátsó helyzetjelző lámpa van előírva. 6.6.2. Elrendezési vázlat: nincs különleges előírás. 6.6.3. Elhelyezés 6.6.3.1. Szélességben: A vonatkoztatási pontnak egyetlen hátsó helyzetjelző lámpa esetén a jármű hoszszanti középsíkjában kell lennie, két hátsó helyzetjelző lámpa esetén pedig ezek vonatkoztatási pontjainak a jármű hosszanti középsíkjára szimmetrikusan kell elhelyezkedniük. Két hátsó kerékkel rendelkező járművek esetén: a két lámpa közötti távolságnak legalább 600 mm-nek kell lennie. Ez a távolság 400 mm-re csökkenthető, ha a jármű legnagyobb szélessége kevesebb mint 1 300 mm. 6.6.3.2. Magasságban: legalább 250 mm és legfeljebb 1 500 mm a talajszint felett. 6.6.3.3. Hosszirányban: a jármű hátulján. 6.6.4. Geometriai láthatóság Vízszintes szög: 80° balra és jobbra egyetlen hátsó helyzetjelző lámpa esetén; 80° kifelé és 45° befelé két hátsó helyzetjelző lámpa esetén. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha az irányjelző lámpa 750 mmnél kisebb magasságban van elhelyezve. 6.6.5. Irányítás: hátrafelé. 6.6.6. Csoportosítható minden más hátsó lámpával. 6.6.7. Kölcsönösen egymásba építhető a féklámpával vagy a hátsó nem háromszögű fényvisszaverővel vagy mindkettővel. 6.6.8. Elektromos kapcsolás: nincs különleges előírás. 6.6.9. Bekapcsolás-visszajelző lámpa: választható. Ezt a funkciót esetleg az első helyzetjelző lámpákhoz alkalmazott berendezés is elláthatja. 6.6.10. Egyéb követelmény: nincs. 6.7. Hátsó nem háromszög alakú fényvisszaverő 6.7.1. Száma: egy vagy kettő, IA. osztályú 1. 1 000 mm teljes szélesség feletti háromkerekű segédmotoros kerékpároknál azonban két hátsó nem háromszög alakú fényvisszaverő van előírva. A 76/757/EGK irányelv szerinti osztályozásának megfelelően. 6.7.2. Elrendezési vázlat: nincs különleges előírás. 6.7.3. Elhelyezés 6.7.3.1. Szélességben: a vonatkoztatási pontnak a jármű hosszanti középsíkjában kell lennie, ha csak egy fényvisszaverő van. Két fényvisszaverő esetén ezek vonatkoztatási pontjainak a jármű hosszanti középsíkjára szimmetrikusan kell elhelyezkedniük. Két hátsó fényvisszaverővel ellátott jármű esetén: – a világítófelületnek a jármű hosszanti középsíkjától legtávolabb eső pontja legfeljebb 400 mm-re lehet a jármű szélességének legkülső pontjától, – a fényvisszaverők belső széleinek egymástól vett távolsága legalább 500 mm. Ez a távolság 400 mm-re csökkenthető, ha a jármű legnagyobb szélessége 1 300 mm-nél kevesebb. 6.7.3.2. Magasságban: legalább 250 mm és legfeljebb 900 mm a talajszint felett. 6.7.3.3. Hosszirányban: a jármű hátulján. 6.7.4. Geometriai láthatóság Vízszintes szög: 30° balra és jobbra. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha a fényvisszaverő 750 mm-nél kisebb magasságban van elhelyezve. 6.7.5. Irányítás: hátrafelé. 6.7.6. Csoportosítható minden más lámpával. 6.7.7. Egyéb követelmény: A fényvisszaverő világítófelületének lehetnek más hátsó lámpákkal közös részei. 6.8. Pedál-fényvisszaverők A háromkerekű segédmotoros kerékpár mindegyik pedálját két pedál-fényvisszaverővel kell felszerelni. Ezeket úgy kell felszerelni, hogy működő felületük a pedálon kívül és a pedál taposófelületére merőlegesen álljon, optikai tengelyük pedig a jármű hosszanti középsíkjával párhuzamos legyen. 6.8.1. Száma: négy fényvisszaverő, illetve fényvisszaverő-csoport. 6.8.2. Elrendezési vázlat: nincs különleges előírás. 6.8.3. Egyéb követelmény A fényvisszaverő világítófelületének a keretébe süllyesztettnek kell lennie. A fényvisszaverőket úgy kell beépíteni a pedáltestbe, hogy előre, illetve hátrafelé egyaránt jól láthatók legyenek, és alakjukat a pedál alakjához kell igazítani. A fényvisszaverők vonatkoztatási tengelyének a pedáltengelyre merőlegesnek kell lennie. Pedál-fényvisszaverőket csak olyan járműpedálokra kell felszerelni, amelyek hajtókarként vagy hasonló eszközként, motor helyett a jármű hajtására szolgálnak. Nem kell felszerelni olyan pedálokra, amelyek a jármű kezelésére, illetve csupán lábtartóul szolgálnak a vezető, illetve az utas számára. 6.9. Oldalsó nem háromszögű fényvisszaverők 6.9.1. Száma oldalanként: egy vagy kettő, IA. osztályú 1. 6.9.2. Felszerelési vázlat: nincs különleges előírás. 6.9.3. Elhelyezés 6.9.3.1. Szélességben: nincs különleges előírás. 6.9.3.2. Magasságban: legalább 300 mm és legfeljebb 900 mm a talajszint felett. 6.9.3.3. Hosszirányban: olyan legyen, hogy a fényvisszaverőt normál körülmények között ne takarja el se a vezető, se utasa, és ezek ruházata sem. 6.9.4. Geometriai láthatóság Vízszintes szög: 30° előre és hátra. Függőleges szög: a vízszintestől 15° felfelé és lefelé. A vízszintes alatti függőleges szög azonban 5°-ra csökkenthető, ha a lámpa 750 mm-nél kisebb magasságban van elhelyezve. 6.9.5. Irányítás: a fényvisszaverők vonatkoztatási tengelyeinek a jármű hosszanti középsíkjára merőlegesnek kell lenniük és kifelé kell irányulniuk. Az első fényvisszaverők a kormányzási szöggel együtt is elfordulhatnak. 6.9.6. Csoportosítható más fényjelző berendezésekkel. 6.10. Hátsó rendszámtáblát megvilágító lámpa Az MR. A. Függelék A/21. számú melléklet szerinti osztályozásnak megfelelően. 6.10.1. Száma: egy. A lámpa több, a hátsó rendszámtábla helyének megvilágítására szolgáló optikai elemből is állhat. 6.10.2. Elrendezési vázlat 6.10.3. Elhelyezés 6.10.3.1. Szélességben 6.10.3.2. Magasságban 6.10.3.3. Hosszirányban 6.10.4. Geometriai láthatóság 6.10.5. Irányítás úgy, hogy a lámpa megvilágítsa a rendszámtábla helyét. 6.10.6. Csoportosítható egy vagy több hátsó lámpával. 6.10.7. Kombinálható a hátsó helyzetjelző lámpával. 6.10.8. Nem építhető kölcsönösen egymásba más lámpával. 6.10.9. Elektromos kapcsolás: nincs különleges előírás. 6.10.10. Bekapcsolás-visszajelző lámpa: választható. Ezt a funkciót a helyzetjelző lámpa visszajelző lámpájának kell biztosítania. 6.10.11. Egyéb követelmény: nincs. 6.11. Ködfényszórók 6.11.1. Az előírások azonosak a VII. Rész 6.7.1–6.7.11. pontjában meghatározottakkal. 6.12. Hátsó ködlámpák 6.12.1. Az előírások azonosak a VII. Rész 6.8.1–6.8.11. pontjában meghatározottakkal. 6.13. Hátrameneti lámpák 6.13.1. Az előírások azonosak a VII. Rész 6.9.1–6.9.10. pontjában meghatározottakkal. 6.14. Elakadásjelző 6.14.1. A rendelkezések azonosak a VII. Rész 6.10.1–6.10.4. pontjában meghatározottakkal.

Source: https://magyarkozlony.hu/hivatalos-lapok/2f2521056ef0b505db6efd61ac5271006b462486/dokumentumok/a43db893b1a9cd5729bdb9d0a49ca5f5c90f3e66/letoltes